
Inampasa aliyeazimia Hija au Umra awausie jamaa na marafiki zake 
"Taqwa-llah" (uchaji Allah), na kujilazimisha kumtii Allah. 

Inampasa kuandika wasia wake kabla ya safari, anaowadai na 
wanaomdai, na aweke mashahidi watakaoshuhudia wasia huo. 
Inamuwajibikia kuharakisha kutubia toba ya kweli, kutokana na 
dhambi zote. 

Inamuwajibikia kurudisha haki zote alizozidhulumu kama aliwahi 
kudhulumu. 

Atenge matumizi ya Hija yake kutokana na mali ya halali. 

Ni juu yake kukusudia kwa Hija yake Uso wa Allah aliyetukuka, 
nyumba ya Akhera na kujikurubisha kwa Allah. Ni juu yake 
anapokuwa kwenye sehemu tukufu kujikurubisha kwa Allah na 
yanayomridhisha miongoni mwa kauli na matendo. Achunge sana 
asije akakusudia kwa Hija yake Dunia na starehh zake duni, au 
kujionyesha (Riyaa), kutaka kuskika (Sum'a) na kujifakhiri. 
Inampasa kuchunga ulimi wake kutokana na maneno 
yanayosemeka yasio na uhakika, na ajichunge kutokana na 
mambo/maneno yasio na manufaa. 

Inampasa kutowaudhi walio safarini naye, awanasihi, awaamrishe 
mema, awakataze maovu na awe na bidii ya kufaidika na wakati 
(asiupitishe ovyo ovyo). 

Ajibidiishe kutomuudhi yeyote kati ya mahujaji, hasa hasa katika 
hali ya kufanya "Twawafu", "Sa'yi " na kupiga "Jamaraat". 

e Inampasa anayehiji atekeleze ibada za Hija kwa hali ya 
kuziadhimisha, kuzitukuza, kuzipenda na kunyenyekea kwa Mola 
mlezi wa viumbe wote, basi azitekeleze kwa utulivu na kumuiga 
Mtume wa Allah swalla Ilahu alaihi wa sallam. 

e Inampasa Hujaji aepuke maneno machafu, vitendo vichafu, kuasi 
na kujadili kwa kuinusuru isiokuwa haki, ama kujadili kwa 
kuinusuru haki, hilo ni katika kuamrisha mema, na huenda ikawa ni 
wajibu au sunnah; kulingana na hali. 

ο Nijuu ya Hujaji afanye bidii kutekeleza faradhi za Allah, kama vile 
Swala pamoja na Jamaa (kwa wanaume), katika nyakati zake. 
Mahujaji wengi wanadharau jambo hili!! 

ο Ni wajibu kwa mwanamke asisafiri ila akiwa na Mahram. 

ο Ni wajibu kwa Hujaji wa kike ajisitiri, asitoke na mapambo, wala 
asidhihirishe uzuri wake, na ajibidiishe kutekeleza ibada za Hija 
kwa Heshima na Haya, na ajue kuwa kusongamana na 
kuchangamana na wanaume pasina udhuru ni jambo 
lilioharamishwa. 

e Inampasa Hujaji aepuke yanayofanywa na wengi miongoni mwa 
watu, kama kauli isemayo: (tumempiga shetani), au kupiga 
"Jamaraat" kwa viatu, au kutusi katika kupiga "Jamaraat", kwani 
haya yote yanaenda kinyume na lengo ya kupiga "Jamaraat", 
ambalo ni kusimamisha utajo wa Allah. 

e Inampasa Hujaji awe na bidii katika kunufaisha Waisilamu, na 
kuwafanyia wema kwa kuwapa miongozo na kuwasaidia wakati wa 
haja. 

SIFA YA HIJA NA UMRA 


ο Inapendekezwa kabla hajahirimia aoge na ajipake manukato 
katika mwili (haijuzu kupaka manukato katika nguo 
atakazohirimia nazo). 

e Kama ni wakati wa swala ya faradhi ataswali kabla hajahirimia, na 
kama si wakati wa swala ya faradhi basi ataswali sunnah ya rakaa 
mbili za wudhu kabla hajahirimia. 

e Atanuwia kuingia katika ibada ya Hija, ahirimie kulingana na aina 
ya hija anayotaka kufanya: 

a) Ikiwa atafanya Hija ya "Ifraadi" atasema: 
(s όλ) 
( Labbaika hajja ) 
b) Ikiwa atafanya Hija ya "Qiraani" atasema: 
(55 525 Eka) 
( Labbaika umratan wa hajja ) 


UH 


c) Na ikiwa atafanya Hija γα "Tamattu'i" atasema: 


(ZA! JI; kata bat Ea) 


( Labbaika umratan mutamatian biha ilal hajj ) 


[Tambihi:] 


v Haya atayafanya kwa "Miqati" au kabla ya kufika kwa "Miqati" 
(inapokuwa vigumu kufanya hayo kwa "Miqati, kama vile akiwa 
ataivuka "Miqati" akiwa juu ya ndege). 


v Haijuzu kuvuka "Miqati" bila kuhirimia na kuvaa nguo za ihramu. 

e Atafungamanisha kuhirimia kwake na "Talbiya": 
(EA ig E aig a ὁ] e αὐ EA Y gS eeg RADI e) 


( Labbaika Ilahumma labbaik, labbaika laa sharika laka labbaik, 
innal hamda wan ni'mata laka wal mulk, laa sharika lak ) 


[Tambihi:] 


ν΄ Inapendekezwa aanze kuleta "Talbiya" baada ya kustawi juu ya 
kipando chake. 

ν΄ Inapendekezwa "Talbiya" iwe alama ya aliyehirimia, aikariri 
katika ibada yake ya Umra na Hija hadi atakapoanza "Twawafu" 
(kwa anayefanya Umra) ndipo atakoma kuleta "Talbiya", au 
atakapofika sehemu ya kupiga "Jamaratul Aqabah" (kwa 
anayefanya Hija.). 


e Akitoka kwa "Migati" ataelekea "Masjidul Haraam" akafanye 
"Twawafu" ya "Quduum"; ataizungua "Kaaba" akianzia katika 
pemebe ya "Hajarul Aswad", "Kaaba" ikiwa upande wa mkono 
wake wa kushoto. Kutoka "Hajaraul Aswad" hadi kurudi tena hapo 
ni mzunguko mmoja, atafanya hivo kwa mara saba. Katika 
"Twawafu" hii ni sunnah katika mizunguko mitatu ya mwanzo 
kuenda matiti anapokuwa baina γα "Ruknul Yamaani" na "Ruknu ya 
Hajarul Aswad", na katika mizunguko iliyobaki ataenda mwendo 
wa kawaida. 


[Tambihi:] 


v Ni sunnah kabla hajanza "Twawafu" alibusu "Hajarul Aswad" au 
aliguse kwa mkono au kitu kisha aubusu mkono wake au hicho 
kitu, ila jambo hili linakuwa sunnah inapowezekana kufanya haya 
bila ya kuudhi watu au kujitia katika madhara. 

v Katika kila mzunguko anapokuwa katika pembe ya "Hajaraul 
Aswad" ataiashiria na mkono wake kasha aseme: 


(451 21} cadil oio ) 
(Bismi llah, Allahu akbar) 


v Katika "Twawafu" inaoendekezwa kukithirisha Dua, Dhikri au 
kusoma Qur-ani, na anapokuwa baina ya "Ruknul Yamani" na 
"Ruknu ya Hajarul Aswad" atakithirisha kusema dua hii husasan: 


(JÓI olie Gg kias 55531 (49 Aas SI 4 ο] (δη) 
(Rabbana aatina fi ddunyaa hasanatan wa fil aakhirati 
hasanatan waqinaa adhaba nnaar ) 


ν΄ Katika mizunguko mitatu ya mwanzo ataifunga “idh-twiba'i"; 
yaani: ataipitisha nguo yake ya ihramu chini ya mkono wa kulia, 
na azipitishe ncha zake mbili juu ya bega la kushoto (kwa 
wanaume pekee). 


Ruknul yamaani 


HIJRU ISMAIL 

ο Ni sunnah baada ya "Twawafu" kuswali rakaa mbili nyuma ya 
"Maqamu Ibraahim" akielekea "Kaaba", inapokuwa wepesi 
kuswali hapo, ama kunapokuwa na msongamano basi ataswali 
rakaa mbili hizo sehemu yeyote ya Msikiti. Atasoma katika rakaa 
ya kwanza "Suratul Kaafiruun", na katika rakaa ya pili atasoma 
"Suratul Ikhlas". 

e Akisha swali rakaa mbili nyuma γα "Maqamu Ibraahim" ataenda 
kunywa maji ya "Zamzam". 

e Kisha ataelekea "Swafaa" na "Marwa", anapokiona kilima cha 
"swafaa" atasoma kauli ya Allah: 


τ ΠΩ͂ ZI r 1a srr R τς - sor “at τς {οι  σισ 
ἵνα ο ei A Ei κώμα τν GAT δι ο 


ο ο ο aa Gi 


ο Kisha atapanda kilima cha "Swafaa", anapofika juu ataielekea 


45 


"Kaaba" aseme: 
αἷξ 986 daal la ai Y bag il S) Y) ε[ α5] ἀὰν il YI 4) 9) 
LETRES AAEE AED IEUD EERE “6 
HII 29 oE 259 9 $ L Ul Y A eow 


Kisha ataomba anachokitaka. Atafanya hivo mara tatu. 


Kisha atashuka "Swafaa" aelekee "Marwa", atakapofika katikati, 
ambapo saa hii pameekwa alama mbili za kijani, ataongeza kasi katika 
mwendo, na anapomaliza alama ya kijani atarudia mwendo wa 
kawaida hadi apande kilima cha "Marwa", atafanya hapo juu ya kilima 
cha "Marwa" kama alivofanya alipokuwa juu ya kilima cha "Swafaa". 
Atafanya hivo hadi akamilishe mara saba; kutoka "Swafaa" hadi 
"Marwa" inahesabika ni mara moja, na kutoka "Marwa" hadi kurudi 
"Swafaa" inahesabika ni mara ya pili, na kadhalika, kwa hiyo ataanza 
na "Swafaa" na amalizie na "Marwa". 

[Tambihi:] 


v Akiwa anafanya Hija ya "Tamattu'i" basi atanyoa au atapunguza, 
atoke katika ihramu na aingie kwenya uhalali, hapo itajuzu kwake 
kufanya kila kitu hadi siku ya 8 Dhul hijjah, na hiyo aliyotangulia 
kuifanya itakuwa ni umra. Kunyoa ni bora iwapo kumebaki mda 
mrefu kufikia tarehe 8 Dhul hijjah, ama ikiwa kumebaki mda 
mfupi basi kupunguza itakuwa ni bora, ndio awe na nywele za 
kunyoa baada ya kumaliza Hija. 

v Akiwa anafanya Hija ya "Qiraani" au "Ifraadi" basi hatanyoa wala 
kupunguza, bali atabaki ndani ya ihramu hadi atakapomaliza 
kupiga "Jamaratul Aqabah", achinje (kwa anayefanya "Qiraani"), 
anyowewe na afanye "Twawafu ya Ifadhwa". 


SIKU YA NANE (YAUMU TTARWIYAH) 

e Ikifika tarehe 8 Dhul hijjah aliyefanya Hija γα "Tamatu'" 
atahirimia Hija wakati wa "Dhuhaa" (jua linapochomoza na 
kuangatika kwa kiasi ya kimo cha mkuki) hotelini/nyumbani alipo. 
Inapendekezwa kabla ya kuhirimia Hija na kuvaa nguo ya ihramu 
aoge na ajitie manukato (katika mwili wake tu, wala haijuzi kuzitia 


nguo za ihramu manukato). 


[Tambihi:] 
v Wanaofanya Hija ya "Qiraani" na "ifraadi" hawahirimia siku hii, 


sababu bado wamo ndani ya "ihramu" ya mwanzo. 


ο Kisha utaelekea "Minaa" na uswali huko Aduhuri, Alasiri, 
Magharibi, Ishai Na Alfajiri, utafupisha swala za rakaa nne na 
utaswali kila swala kwa wakati wake. 

SIKU YA TISA (YAUMU ARAFAH) 


ο Baada ya jua la terehe 9 dhul-hijjah kuchomoza utaelekea katika 
"uwanja wa Arafa", utakaposwali Adhuhuri na Alasiri kwa pamoja 
na kwa kufupisha (259 Gas) "Jamu'u taqdiim" (utaziswali pamoja 
katika wakati wa adhuhuri kwa "Adhana" moja na "Iqama" mbili). 
Hili ni kwa hikma ya kuwapa mahujaji faragha ndefu ya 
kujishughulisha na "Dhikri" na Dua" hadi jua kuchwa. Hujaji 
atakiwa kukithirisha "Dhikri" na "Dua", hasa hasa zilizothibiti 
katika Qur-ani na Sunnah, na aache kupiga domo na wenzake kwa 
mambo yasiomfaidisha kitu katika Hija yake na Akhera yake. 

e Jua linapokuchwa na kuzama kabisa utaondoka na kuelekea 
"Muzdalifa", pindi utakapofika utaswali swala ya Magharibi na 
Ishai kwa pamoja na kufupisha (Magharibi rakaa tatu na Ishai 
rakaa mbili), kwa Adhana moja na Igama mbili. 

ο Utalala "Muzdalifa" na uswali hapo swala ya Alfajiri mwanzo tu 
wakati wake utakapoingia, kisha utakaa kuleta "Dhikri" na "Dua" 
hadi kufunguke, kisha utaondoak kuelekea "Minaa" kabla jua 
kuchomoza, huku ukileta "Talbiya". 

e Kabla ya kuondoka "Muzdalifa" hakikisha tayari umekusanya 
vijiwe vidogo vya kupiga "Jamaraat". Vijiwe vinatakiwa viwe na 
ukubwa wa kiasi cha nchi moja. Vijiwe utakazo kusanya zote ni 
sabiini [70]; (tarehe 10 Dhul-hijja utarusha vijiwe "7", tarehe 11 
Dhul-hijja utarusha vijiwe "21", tarehe 12 Dhul-hijja utarusha 
vijiwe "21" na tarehe 13 Dhul-hijja utarusha vijiwe "21"). 


SIKU YA KUMI (YAUMU NNAHR). 


ο Ukifika "Minaa" utaenda kupiga "Jamratul Aqabah" kwa vijiwe 
vidogo saba (ulivovikusanya ulipokuwa "Muzdalifah"). 

ο Pindi tu unapoanza kurusha vijiwe utakata kuleta "Talbiya" na 
utaanza kuleta "Takbira" kila unaporusha kijiwe. 

ο Kisha (ikiwa unafanya hija ya "Tamatu'i" au "Qirani") utachinja 
myama wako ("Hadyi"), Utanyoa nywele au utapunguza, kisha 
utaelekea kufanya "Twawafu ya Ifadhwah" 


HA 


e Anayefanya hija ya "Tamatu atafanya "Sa'yi" baada ya 
"Twawafu ya Ifadhwah", ama anayefanya Hija ya "Qiraani" au 
"Ifraadi" atatoshelezwa na "Sa'yi ya hapo mwanzoni alipofanya 
"Twawafu ya "Quduum", isipokuwa ikiwa hapo mwanzoni 
alipofanya "Twawafu ya "Quduum" hakufanya "Sa'yi", basi 


atafanya atakapomaliza "Twawafu ya Ifadhwah". 


[Tambihi:] 


v "Tahallul ya kwanza" inapatikana kwa kufanya mawili kati ya 
matatu: 
1) Kupiga "Jamratul Aqabah". 
2) Kunyoa au kupunguza. 
3) "Twawafu γα Ifadhwa". 


v Akisha ingia kwenye "Tahallul ya kwanza" itajuzu kwake kila kitu 
isipokuwa mke. 

v "Tahallul ya pili" inapatikana kwa kufanya yote matatu pamoja 
na "Sa'yi" kwa Yule aliebakiwa na wajibu wa "Sa'yi". 

v Akisha ingia kwenye "Tahallul ya pili" itajuzu kwake kila kitu hadi 
mke. 


SIKU YA 11, 12 NA 13 DHUL-HIJJAH ("AYYAMU TTASHRIIO") 


e Tarehe 11 Dhul-hijjah utarudi "Minaa" ukalale huko siku tatu za 
"Tashriiq" (11,12 na 13 za Dhul-hijjah). 

« Kila siku utapiga "Jamaraat" zote tatu baada ya jua kumailika 
(baada ya "Zawaal"), utaanza na "Sughraa", kisha "Wustwaa", 
kisha "A/-Agabah". 

[Tambihi:] 


v Kila "Jamrah" utaipiga na vijiwe saba, huku ukileta "Takbira" 
kwa kila kijiwe. 

v Katika siku hizi tatu haijuzu kupiga "Jamaraat" kabla ya jua 
kumailika (kabla ya "Zawaal"). 

v Ukimaliza kupiga "Jamaraat" katika siku ya 12 Dhul-hijjah itajuzu 
kuondoka "Minaa" kwa Yule aliye na haraka, kwa sharti atoke 
kabla ya jua kuchwa, ama jua likichwa hali bado yupo ndani ya 
"Minaa" basi atakuwajibikia alale "Minaa" usiku wa tarehe 13 
Dhul-hijjah na apige "Jamaraat" baada ya jua kumailika (baada 
ya "Zawaal") kisha ndipo aondoke. 


e Ukitaka kuondoka Makkah na kusafiri, utaende kufanya "Twawafu 


ya wadai" ("Twawafu" ya kuuaga). 


[Tambihi:] 


v Mwanamke aliye kwenye "Hedhi" au "Nifasi" hafanyi 
"Twawafu ya wadai". 

YALIOHARAMISHWA KATIKA HIJA NA UMRA 


e Kuna mambo ambayo ni haramu kwa wote; aliye ndani ihraamu 
na asiyekuwa ndani ya ihraamu, ila kwa aliye ndani ya ihraamu 
kwake mambo haya uharamu wake unakuwa mzito zaidi, nayo ni 
kama yafuatavyo: 

— Kusegenya. 

— Kudanganya. 

— Kuchochea. 

— Kutusi. 

— Kusikiliza au kuangalia ya haramu. 
— Kuzozana. 

— Kujadili kwa batili. 

— Kufanya machafu. 

e Yalioharamishwa kwa aliye ndani ya ihraamu pekee yako aina 
tatu: 

> Aina ya kwanza: Ni yalioharamishwa kwa waume na wake, nayo ni: 
1) Kuondoa nywele kwa kuzinyoa au kuzipunguza, sawa ni za 

kichwani au za mwilini (inajuzu kujikuna kichwa kiupole). 

2) Kukata kucha za mikono na miguu, lakini lau kucha itavunjika, 
ikawa inamuuma, basi itajuzu kuikata, wala hatolazimikiwa na 
chochote. 

3) Kutumia manukato baada ya kuhirimia, katika nguo, mwili au 
kwengineko. 

4) Kumuingilia mkeo (jimai) na yenye kupelekea huko, kama vile 
kufunga ndoa, kuangalia kwa matamanio, kugusagusa kwa 
matamanio, kubusu na mengineo. 

5) Kuvaa glovu za mikono. 

6) Kuinja wanyama wa bara, wale waliohalali, kama vile paa, 
sungura na njiwa. 

> Aina ya pili: yalioharamishwa kwa wanaume pekee, nayo ni 
mambo mawili: 

1) Kuvaa nguo za mshono, nazo ni zile zinazovaliwa kwaida, kama 
vile fulana, surwale na kanzu. Yajuzu kuvaa anayoyahitajia 
kama vile viatu, saa ya mkono, miwani na ukanda, hata kama 
zina mishono. 

2) Kufunika kichwa kwa kitu kinachoambata kichwa, kama vile 
kilemba, mswari, kofia na nyenginezo. Ama kisichoambata 
kichwa kama vile hema, mwavuli na sakafu ya gari, basi haya 
hayana ubaya, sababu lililokatazwa ni kufunika kichwa wala si 
kujiwekea kivuli. 

> Aina ya tatu: Yalioharamishwa kwa wanawake pekee; ni jambo 
moja tu, kuvaa ninja ("Niqabu"), ambayo ni kistirio cha uso 
kilichotolewa tundu mbili za macho (za kuonea). 


HUKMU YA ALIYEFANYA MOJAWAPO YA YALIOHARAMISHWA. 


Aliyefanya mojawapo ya makatazo yaliotangulia hatoki nje ya hali 
tatu: 


1) Afanye katazo bila ya udhuru wala haja, basi huyu atapata 
madhambi na atawajibikiwa kutoa "fidia". 

2) Afanye katazo kwa ajili ya haja, katika hali hii itajuzu kwake kufanya 
katazo hilo, ila itamuwajibikia kutoa "fidia". 

3) Afanye katazo kwa ajili ya udhuru, ima udhuru wa ujinga (kutojua 
kuwa hilo ni katazo), au kusahau, au kutizwa nguvu ("ikraah"), basi 
katika hali hii hatakuwa na dhambi, na je atawajibikiwa na "fidiya" 
ama laa? Hapa kuna "khilafu" baina ya Ulamaa, kauli ya sahihi -in 
shaa Allah- ni kuwa hawajibikiwi na chochote. 


Kimekusanywa na kufanyiwa tarjama na: 
Nurein ibnu Uthmaan, abu Uthmaan, Al-Jabarty, 
Usiku wa Jumanne 27/11/1440 H - 30/7/2019 M. 

